作者：赵孟坚
词牌/韵律：沁园春

paragraphs: 晓上画楼，望里笑惊，春到那家。
便从臾闲情，安排醉事，寻芳唤友，行过平沙。
最是堪怜，花枝清瘦，欲笑还羞寒尚遮。
浓欢赏，待繁英春透，后会犹赊。
归时月挂檐牙。
见花影重重浸宝阶。
□铜壶摧箭，兽环横钉，浓斟玉醑，芳漱琼芽。
步绕曲廊，倦回芳帐，梦遍江南山水涯。
谁知我，有墙头桂影，窗上梅花。